CELEX: 62015TN0553
Language: el
Date: 2015-09-25 00:00:00
Title: Υπόθεση T-553/15: Αγωγή της 25ης Σεπτεμβρίου 2015 — Export Development Bank of Iran κατά Συμβουλίου

30.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 398/60
            
         Αγωγή της 25ης Σεπτεμβρίου 2015 — Export Development Bank of Iran κατά Συμβουλίου
   (Υπόθεση T-553/15)
   (2015/C 398/75)
   Γλώσσα διαδικασίας: η γαλλική
   
      Διάδικοι
   
   
      Ενάγουσα: Export Development Bank of Iran (Τεχεράνη, Ιράν) (εκπρόσωπος: J.-M. Thouvenin, δικηγόρος)
   
      Εναγόμενο: Συμβούλιο της Ευρωπαϊκής Ένωσης
   
      Αιτήματα
   
   Η ενάγουσα ζητεί από το Γενικό Δικαστήριο να κρίνει ότι:
   
               —
            
            
               το Συμβούλιο της Ευρωπαϊκής Ένωσης, καθόσον θέσπισε και διατήρησε σε ισχύ το περιοριστικό μέτρο εις βάρος της EDBI το οποίο ακυρώθηκε με απόφαση του Γενικού Δικαστηρίου της 6ης Σεπτεμβρίου 2013 (υποθέσεις T-4/11 και T-5/11), θεμελίωσε την εξωσυμβατική ευθύνη της Ευρωπαϊκής Ένωσης·
            
         
               —
            
            
               κατά συνέπεια, η Ευρωπαϊκή Ένωση υποχρεούται να αποκαταστήσει τη ζημία την οποία υπέστη εξ αυτού του μέτρου η ενάγουσα·
            
         
               —
            
            
               η υλική ζημία ανέρχεται στο ποσόν των 5 6 4 70  860 δολαρίων ΗΠΑ, ήτοι 5 0 5 08  718 ευρώ υπό την τρέχουσα ισοτιμία, ποσό στο οποίο πρέπει να προστεθούν οι νόμιμοι τόκοι, και κάθε άλλο ποσόν που δικαιολογείται εκ των περιστάσεων·
            
         
               —
            
            
               η ηθική βλάβη αποτιμάται στο ποσόν των 7 4 1 32  366 δολαρίων ΗΠΑ, ήτοι 6 6 20  613ευρώ υπό την τρέχουσα ισοτιμία, ποσό στο οποίο πρέπει να προστεθούν οι νόμιμοι τόκοι, και κάθε άλλο ποσόν που δικαιολογείται εκ των περιστάσεων·
            
         
               —
            
            
               επικουρικώς, το σύνολο ή μέρος των ποσών τα οποία ζητούνται προς αποκατάσταση της ηθικής βλάβης να κριθεί ότι περιλαμβάνεται στην υλική ζημία, και να υπολογισθεί λογιστικώς επ’ αυτής της βάσεως· και
            
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της αγωγής της, η ενάγουσα προβάλλει έξι λόγους εκ των οποίων δύο αφορούν την ύπαρξη εξωσυμβατικής ευθύνης της Ευρωπαϊκής Ένωσης και τέσσερις τη ζημία η οποία απορρέει από την παρανομία στην οποία υπέπεσε το Συμβούλιο της Ευρωπαϊκής Ένωσης.
   
               —
            
            
               Όσον αφορά την ύπαρξη εξωσυμβατικής ευθύνης της Ευρωπαϊκής Ένωσης
               
                           1.
                        
                        
                           Ο πρώτος λόγος αντλείται από τον παράνομο χαρακτήρα της προσαπτόμενης στο Συμβούλιο συμπεριφοράς (επιβολή και διατήρηση σε ισχύ δεσμεύσεως κεφαλαίων της ενάγουσας), που διαπιστώθηκε δεόντως με απόφαση της 6ης Σεπτεμβρίου 2013, Export Development Bank of Iran κατά Συμβουλίου, T-4/11 και T-5/11, EU:T:2013:400.
                        
                     
                           2.
                        
                        
                           Ο δεύτερος λόγος αντλείται από το γεγονός ότι η παρανομία στην οποία υπέπεσε το Συμβούλιο συνιστά κατάφωρη παράβαση των κανόνων δικαίου με αντικείμενο την απονομή δικαιωμάτων σε ιδιώτες.
                        
                     
         
               —
            
            
               Όσον αφορά τη ζημία η οποία απορρέει από την παρανομία στην οποία υπέπεσε το Συμβούλιο της Ευρωπαϊκής Ένωσης
               
                           3.
                        
                        
                           Ο τρίτος λόγος αντλείται από παύση των δραστηριοτήτων της ενάγουσας στον τομέα της ενέγγυας πιστώσεως, ως άμεση συνέπεια του παράνομου μέτρου.
                        
                     
                           4.
                        
                        
                           Ο τέταρτος λόγος αντλείται από διαφυγόν κέρδος συνεπεία της αδυναμίας της ενάγουσας να έχει πρόσβαση στα δεσμευμένα της κεφάλαια εντός της Ευρωπαϊκής Ένωσης.
                        
                     
                           5.
                        
                        
                           Ο πέμπτος λόγος αντλείται από ζημία συνεπεία της διακοπής μεταφορών συναλλάγματος.
                        
                     
                           6.
                        
                        
                           Ο έκτος λόγος αντλείται από ηθική βλάβη.